
Hath Palamon i-wedded Emelye.
And God, that al this wyde world hath wrought,
Sende him his love, that hath it deere a-bought.
For now is Palamon in alle wele,
Lyvynge in blisse, in richesse, and in hele,
And Emelye him loveth so tendrely,
And he hire serveth al so gentilly,
That nevere was ther no word hem bitweene
Of jelousye, or any other teene.
Thus endeth Palamon and Emelye ;
And God save al this fayre compainye !